Lypsyllä
Mun kuttuni, mun tuttuni,
 nyt seiso aivan kiltisti
 ja anna maitos makea,
 niin tehdään hörkkä sakea.

 Mun vuoheni, mun uuheni,
 sä eilen kaadoit maitosi,
 kun jalkas potkit pyttyhyn,
 niin lypsy meni myttyhyn.

 Mun valkoni, mun palkoni,
 ma kyhnin korvallistasi
 ja paarmat pahat häädän pois,
 niin jalka hiljaa seistä vois.

 Näin armahain, sun tyyneks sain,
 nyt kestä, kauno, hetki vain,
 niin pääset taaskin hakahan
 luo pienen kili veitikan.